ข้อบังคับการท่องเที่ยวแห่งประเทศไทยว่าด้วยการจัดระเบียบองค์กรของการท่องเที่ยวแห่งประเทศไทยพ.ศ. ๒๕๖๑[๑] โดยที่เป็นการสมควรปรับปรุงการจัดระเบียบองค์กรของการท่องเที่ยวแห่งประเทศไทยให้เหมาะสมยิ่งขึ้นอาศัยอำนาจตามความในมาตรา๒๒(๔) แห่งพระราชบัญญัติการท่องเที่ยวแห่งประเทศไทยพ.ศ. ๒๕๒๒ ประกอบกับมติคณะกรรมการการท่องเที่ยวแห่งประเทศไทยในการประชุมครั้งที่ ๑/๒๕๖๑ เมื่อวันที่ ๒๓ มกราคม พ.ศ. ๒๕๖๑ คณะกรรมการการท่องเที่ยวแห่งประเทศไทยจึงออกข้อบังคับไว้ดังต่อไปนี้ข้อ ๑ ข้อบังคับนี้เรียกว่าข้อบังคับการท่องเที่ยวแห่งประเทศไทยว่าด้วยการจัดระเบียบองค์กรของการท่องเที่ยวแห่งประเทศไทยพ.ศ. ๒๕๖๑ข้อ ๒ ข้อบังคับนี้ให้ใช้บังคับตั้งแต่วันที่ ๑ มกราคมพ.ศ. ๒๕๖๒ เป็นต้นไปข้อ ๓ ให้ยกเลิกข้อบังคับการท่องเที่ยวแห่งประเทศไทยว่าด้วยการจัดระเบียบองค์กรของการท่องเที่ยวแห่งประเทศไทยพ.ศ. ๒๕๕๒ข้อ ๔ ให้จัดระเบียบองค์กรของการท่องเที่ยวแห่งประเทศไทยดังต่อไปนี้(๑)ด้าน(๒)ฝ่าย สำนัก และภูมิภาค(๓)กอง กลุ่ม และสำนักงานข้อ ๕ หน่วยงานระดับด้านมีรองผู้ว่าการเป็นผู้บังคับบัญชาพนักงานและลูกจ้างททท. ของด้านและรับผิดชอบในการปฏิบัติงานของด้านโดยขึ้นตรงต่อผู้ว่าการข้อ ๖ หน่วยงานระดับฝ่ายสำนัก และภูมิภาคมีผู้อำนวยการฝ่าย ผู้อำนวยการสำนัก และผู้อำนวยการภูมิภาคเป็นผู้บังคับบัญชาพนักงานและลูกจ้างททท.ของฝ่าย สำนัก และภูมิภาค และรับผิดชอบ ในการปฏิบัติงาน โดยขึ้นตรงต่อรองผู้ว่าการที่ฝ่าย สำนัก และภูมิภาคสังกัด เว้นแต่สำนักผู้ว่าการ และฝ่ายตรวจสอบภายในให้ขึ้นตรงต่อผู้ว่าการข้อ ๗ หน่วยงานระดับกอง กลุ่ม และสำนักงานมีผู้อำนวยการกองผู้อำนวยการกลุ่ม และผู้อำนวยการสำนักงานเป็นผู้บังคับบัญชาพนักงานและลูกจ้างททท.ของกอง กลุ่ม และสำนักงาน และรับผิดชอบในการปฏิบัติงาน โดยขึ้นตรงต่อผู้อำนวยการฝ่ายผู้อำนวยการสำนัก และผู้อำนวยการ ภูมิภาค ที่กอง กลุ่ม และสำนักงานสังกัด เว้นแต่กลุ่มที่ขึ้นตรงต่อรองผู้ว่าการข้อ ๘ สายการบังคับบัญชาตามข้อ ๕ ข้อ ๖ และข้อ ๗ ให้เป็นไปตามแผนผังโครงสร้างองค์กรท้ายข้อบังคับนี้ข้อ ๙ องค์กรของการท่องเที่ยวแห่งประเทศไทยระดับด้านหรือเทียบเท่าได้แก่(๑)หน่วยงานผู้ว่าการ(๒)ด้านบริหาร(๓)ด้านนโยบายและแผน(๔)ด้านดิจิทัล วิจัย และพัฒนา(๕)ด้านสินค้าและธุรกิจท่องเที่ยว(๖)ด้านตลาดในประเทศ(๗)ด้านตลาดเอเชีย และแปซิฟิกใต้(๘)ด้านตลาดยุโรป แอฟริกา ตะวันออกกลาง และอเมริกา(๙)ด้านสื่อสารการตลาดข้อ ๑๐ หน่วยงานผู้ว่าการมีฐานะเทียบเท่าด้าน มีอำนาจหน้าที่เกี่ยวกับการควบคุมกลั่นกรองงาน หรือข้อมูลจากหน่วยงานต่าง ๆ ก่อนเสนอผู้ว่าการ การดำเนินงานด้านธรรมาภิบาลและการกำกับดูแลที่ดี การจัดกิจกรรมเพื่อสังคม การบริหารจัดการเครือข่าย การสร้างความสัมพันธ์ระหว่างประเทศด้านการท่องเที่ยวการบริหารความยั่งยืน รวมถึงนวัตกรรมองค์กรและวัฒนธรรมองค์กรและการจัดทำแผนการตรวจสอบภายในดำเนินการตรวจสอบการดำเนินงานด้านต่าง ๆ ของหน่วยงานภายใน ททท. ให้เป็นไปตามนโยบายและกฎระเบียบที่เกี่ยวข้อง รวมถึงจัดทำรายงานผลและติดตามการปฏิบัติตามข้อเสนอแนะประกอบด้วยสำนัก และฝ่าย ดังต่อไปนี้(๑)สำนักผู้ว่าการ(๑.๑) กองเลขานุการและวิเทศสัมพันธ์(๑.๒) กองบริหารความยั่งยืน(๒)ฝ่ายตรวจสอบภายใน(๒.๑) กองตรวจสอบส่วนกลาง(๒.๒) กองตรวจสอบสำนักงานสาขาข้อ ๑๑ ด้านบริหาร มีอำนาจหน้าที่เกี่ยวกับการบริหารงานทั่วไปการบริหารทรัพยากรบุคคล การบริหารด้านบัญชีและงบประมาณ การบริหารด้านการเงิน รวมถึงการจัดการทรัพย์สินและรายได้ขององค์กรเพื่อสนับสนุนให้การทำงานของหน่วยงานต่างๆ ดำเนินไปอย่างมีประสิทธิภาพและประสิทธิผล ประกอบด้วยกลุ่ม และฝ่าย ดังต่อไปนี้(๑)กลุ่มงานอำนวยการด้านบริหาร(๒)ฝ่ายบริหารทั่วไป(๒.๑) กองกลาง(๒.๒) กองกฎหมาย(๒.๓) กองบริหารจัดซื้อจัดจ้าง(๒.๔) กองอาคารสถานที่(๓)ฝ่ายทรัพยากรบุคคล(๓.๑) กองบริหารงานบุคคล(๓.๒) กองพัฒนาบุคลากร(๓.๓) กองสวัสดิการและบุคลากรสัมพันธ์(๔)ฝ่ายบัญชีและงบประมาณ(๔.๑) กองบัญชี(๔.๒) กองงบประมาณ(๕)ฝ่ายการเงิน(๕.๑) กองตรวจจ่าย(๕.๒) กองการเงิน(๕.๓) กองรายได้ข้อ ๑๒ ด้านนโยบายและแผนมีอำนาจหน้าที่เกี่ยวกับการกำหนดนโยบาย การวางแผนขององค์กร การกำหนดแผนกลยุทธ์ด้านการตลาดการท่องเที่ยวทั้งในประเทศและต่างประเทศการติดตามและประเมินผลการปฏิบัติงานตามแผนตลอดจนการจัดการด้านการบริหารความเสี่ยงและการควบคุมภายในขององค์กร ประกอบด้วยกลุ่มและฝ่าย ดังต่อไปนี้(๑)กลุ่มงานอำนวยการด้านนโยบายและแผน(๒)ฝ่ายวางแผน(๒.๑) กองแผนนโยบาย(๒.๒) กองกลยุทธ์การตลาด(๓)ฝ่ายติดตามและบริหารความเสี่ยง(๓.๑) กองบริหารความเสี่ยง(๓.๒) กองติดตามและประเมินผลข้อ ๑๓ ด้านดิจิทัล วิจัย และพัฒนา มีอำนาจหน้าที่เกี่ยวกับการกำหนดนโยบายและการวางแผนสารสนเทศขององค์กรการส่งเสริมและสนับสนุนการดำเนินการเรื่องพาณิชย์อิเล็กทรอนิกส์ การออกแบบ จัดทำ พัฒนาและเผยแพร่เว็บไซต์ขององค์กร รวมทั้งการพัฒนาระบบงานด้านฐานข้อมูลการตลาดทั้งในด้านการพัฒนาข้อมูลและการพัฒนาระบบและเป็นศูนย์กลางความรู้ด้านตลาดการท่องเที่ยวของไทย การวิจัยการตลาด การให้บริการทางวิชาการและการพัฒนาบุคลากรด้านการท่องเที่ยว ประกอบด้วยกลุ่ม และฝ่าย ดังต่อไปนี้(๑)กลุ่มงานอำนวยการด้านดิจิทัล วิจัย และพัฒนา(๒)ฝ่ายดิจิทัลและเทคโนโลยีสารสนเทศ(๒.๑) กองยุทธศาสตร์ดิจิทัล(๒.๒) กองพัฒนาระบบ(๒.๓) กองสารสนเทศการตลาด(๒.๔) กองคอมพิวเตอร์และระบบเครือข่าย(๓)ฝ่ายวิจัยและพัฒนาด้านการท่องเที่ยว(๓.๑) กองวิจัยการตลาดการท่องเที่ยว(๓.๒) กองการเรียนรู้ด้านการตลาดท่องเที่ยวข้อ ๑๔ ด้านสินค้าและธุรกิจท่องเที่ยว มีอำนาจหน้าที่เกี่ยวกับการส่งเสริมและสนับสนุนให้เกิดการพัฒนาสินค้าการท่องเที่ยว เพื่อให้สอดคล้องกับความต้องการของกลุ่มนักท่องเที่ยวทั้งชาวไทยและชาวต่างประเทศรวมทั้งการลงทุนธุรกิจท่องเที่ยวเพื่อพัฒนาอุตสาหกรรมท่องเที่ยวให้เติบโต และนำรายได้เข้าสู่ประเทศตลอดจนการจัดกิจกรรมให้สอดคล้องกับแผนการตลาด เพื่อดึงดูด นักท่องเที่ยวให้เดินทางท่องเที่ยวในประเทศไทยประกอบด้วยกลุ่ม และฝ่าย ดังต่อไปนี้(๑)กลุ่มงานอำนวยการด้านสินค้าและธุรกิจท่องเที่ยว(๒)ฝ่ายสินค้าการท่องเที่ยว(๒.๑) กองวางแผนสินค้าการท่องเที่ยว(๒.๒) กองสร้างสรรค์สินค้าการท่องเที่ยว(๒.๓) กองส่งเสริมสินค้าการท่องเที่ยว(๓)ฝ่ายกิจกรรม(๓.๑) กองส่งเสริมกิจกรรม(๓.๒) กองสร้างสรรค์กิจกรรม(๔)ฝ่ายส่งเสริมการลงทุนอุตสาหกรรมท่องเที่ยว(๔.๑) กองวางแผนลงทุนอุตสาหกรรมท่องเที่ยว(๔.๒) กองนวัตกรรมอุตสาหกรรมท่องเที่ยวข้อ ๑๕ ด้านตลาดในประเทศ มีอำนาจหน้าที่เกี่ยวกับการกำหนดนโยบายและการดำเนินงานด้านการตลาดที่เหมาะสมกับตลาดเป้าหมายในประเทศรวมถึงการพิจารณาสินค้าที่นำเสนอต่อตลาดในประเทศเพื่อส่งเสริมให้เกิดการเดินทางท่องเที่ยวภายในประเทศตลอดจนพิจารณาเสนอแนะแผนการท่องเที่ยว ประกอบด้วยกลุ่ม และภูมิภาค ดังต่อไปนี้(๑)กลุ่มงานอำนวยการด้านตลาดในประเทศ(๒)ภูมิภาคภาคเหนือ(๒.๑) กองตลาดภาคเหนือ(๒.๒) สำนักงานสาขาภูมิภาคภาคเหนือ(๓)ภูมิภาคภาคกลาง(๓.๑) กองตลาดภาคกลาง(๓.๒) สำนักงานสาขาภูมิภาคภาคกลาง(๔)ภูมิภาคภาคตะวันออกเฉียงเหนือ(๔.๑) กองตลาดภาคตะวันออกเฉียงเหนือ(๔.๒) สำนักงานสาขาภูมิภาคภาคตะวันออกเฉียงเหนือ(๕)ภูมิภาคภาคใต้(๕.๑) กองตลาดภาคใต้(๕.๒) สำนักงานสาขาภูมิภาคภาคใต้(๖)ภูมิภาคภาคตะวันออก(๖.๑) กองตลาดภาคตะวันออก(๖.๒) สำนักงานสาขาภูมิภาคภาคตะวันออกข้อ ๑๖ ด้านตลาดเอเชีย และแปซิฟิกใต้ มีอำนาจหน้าที่เกี่ยวกับการดำเนินการด้านการตลาดเพื่อสร้างอุปสงค์ (Demand) ในการตัดสินใจมาท่องเที่ยวประเทศไทยจากตลาดเอเชีย และแปซิฟิกใต้ กำหนดกลยุทธ์การประชาสัมพันธ์และวิธีการส่งเสริมการขายที่เหมาะสมกับตลาดเป้าหมายในตลาดเอเชีย และแปซิฟิกใต้ ตลอดจนกำหนดทิศทางและดำเนินงานด้านความร่วมมือด้านการตลาดทางการท่องเที่ยวระหว่างประเทศ เพื่อขยายความร่วมมือกับประเทศต่างๆ ตลอดจนพิจารณาเสนอแนะแผนการท่องเที่ยว ประกอบด้วยกลุ่ม และภูมิภาค ดังต่อไปนี้(๑)กลุ่มงานอำนวยการด้านตลาดเอเชีย และแปซิฟิกใต้(๒)ภูมิภาคเอเชียตะวันออก(๒.๑) กองตลาดเอเชียตะวันออก(๒.๒) สำนักงานสาขาภูมิภาคเอเชียตะวันออก(๓)ภูมิภาคอาเซียน เอเชียใต้ และแปซิฟิกใต้(๓.๑) กองตลาดอาเซียน เอเชียใต้ และแปซิฟิกใต้(๓.๒) สำนักงานสาขาภูมิภาคอาเซียน เอเชียใต้ และแปซิฟิกใต้ข้อ ๑๗ ด้านตลาดยุโรป แอฟริกา ตะวันออกกลาง และอเมริกามีอำนาจหน้าที่เกี่ยวกับการดำเนินการด้านการตลาด เพื่อสร้างอุปสงค์ (Demand) ในการตัดสินใจมาท่องเที่ยวประเทศไทย จากตลาดยุโรปแอฟริกา ตะวันออกกลาง และอเมริกา กำหนดกลยุทธ์การประชาสัมพันธ์ และวิธีการส่งเสริมการขายที่เหมาะสมกับตลาดเป้าหมายในตลาดยุโรปแอฟริกา ตะวันออกกลาง และอเมริกา ตลอดจนกำหนดทิศทาง และดำเนินงานด้านความร่วมมือด้านการตลาดทางการท่องเที่ยวระหว่างประเทศเพื่อขยายความร่วมมือกับประเทศต่าง ๆ ตลอดจนพิจารณาเสนอแนะแผนการท่องเที่ยว ประกอบด้วยกลุ่มและภูมิภาค ดังต่อไปนี้(๑)กลุ่มงานอำนวยการด้านตลาดยุโรป แอฟริกา ตะวันออกกลาง และอเมริกา(๒)ภูมิภาคยุโรป แอฟริกา และตะวันออกกลาง(๒.๑) กองตลาดยุโรป แอฟริกา และตะวันออกกลาง(๒.๒) สำนักงานสาขาภูมิภาคยุโรป แอฟริกา และตะวันออกกลาง(๓)ภูมิภาคอเมริกา(๓.๑) กองตลาดอเมริกา(๓.๒) สำนักงานสาขาภูมิภาคอเมริกาข้อ ๑๘ ด้านสื่อสารการตลาดมีอำนาจหน้าที่เกี่ยวกับการกำหนดนโยบาย แผนกลยุทธ์การโฆษณา และการประชาสัมพันธ์ทั้งภายในและภายนอกเพื่อเป็นเครื่องมือทางการตลาดและเสริมสร้างภาพลักษณ์การท่องเที่ยวของประเทศและภาพลักษณ์ขององค์กรผ่านสื่อในทุกรูปแบบ ประกอบด้วยกลุ่ม และฝ่าย ดังต่อไปนี้(๑)กลุ่มงานอำนวยการด้านสื่อสารการตลาด(๒)ฝ่ายโฆษณาและประชาสัมพันธ์(๒.๑) กองเผยแพร่โฆษณาต่างประเทศ(๒.๒) กองเผยแพร่โฆษณาในประเทศ(๒.๓) กองประชาสัมพันธ์ต่างประเทศ(๒.๔) กองประชาสัมพันธ์ในประเทศ(๓)ฝ่ายบริการการตลาด(๓.๑) กองวางแผนและผลิตสื่อ(๓.๒) กองข่าวสารท่องเที่ยว(๓.๓) กองวารสารข้อ ๑๙ ให้ผู้ว่าการการท่องเที่ยวแห่งประเทศไทยกำหนดภาระหน้าที่และความรับผิดชอบของหน่วยงานในระดับฝ่ายสำนัก และภูมิภาค ตามข้อ ๑๐ ถึงข้อ ๑๘ โดยความเห็นชอบของคณะกรรมการการท่องเที่ยวแห่งประเทศไทยข้อ ๒๐ ให้ผู้ว่าการการท่องเที่ยวแห่งประเทศไทยกำหนดภาระหน้าที่และความรับผิดชอบของหน่วยงานในระดับกองกลุ่ม และสำนักงาน และจัดหน่วยงานภายในกอง กลุ่ม และสำนักงาน ตามข้อ๑๐ ถึงข้อ ๑๘ แล้วแจ้งให้คณะกรรมการการท่องเที่ยวแห่งประเทศไทยทราบข้อ ๒๑ ให้ผู้ว่าการการท่องเที่ยวแห่งประเทศไทยรักษาการตามข้อบังคับนี้ประกาศ ณ วันที่ ๒๕ ตุลาคม พ.ศ.๒๕๖๑กลินท์ สารสินประธานกรรมการการท่องเที่ยวแห่งประเทศไทย[เอกสารแนบท้าย]๑. แผนผังโครงสร้างองค์กร(ดูข้อมูลจากภาพกฎหมาย)ชญานิศ/จัดทำ๒๖ มีนาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๓๑ ง/หน้า ๒๐/๒๖ ธันวาคม ๒๕๖๑